નવી વ્યવસ્થામાં લેડીઝ સહિતના તમામ બીટ-માર્શલને જીપીએસ ડિવાઇસ આપવામાં આવ્યાં છે જેની મદદથી તેમની દરેક ગતિવિધિ પર નજર રાખી શકાશે. આ સિવાય ૧૦૦ અને ૧૦૩ નંબરની હેલ્પલાઇન લાઇનો પણ વધારવામાં આવી છે અને પોલીસ તરત જ ઘટનાસ્થળે પહોંચી જાય છે. કન્ટ્રોલ રૂમની પોતાની અલાયદી ટેલિફોન એક્સચેન્જ સર્વિસ અને ઈ-મેસેજિંગ સર્વિસ છે. આ હાઈ-ટેક કન્ટ્રોલ રૂમનું ૨૦ ઑક્ટોબરે ગૃહપ્રધાન આર. આર. પાટીલે ઉદ્ઘાટન કર્યું હતું.